Държавен вестник, бр. 87, 2000 г., стр. 5

Б Р О Й  87
Д Ъ Р Ж А В Е Н   В Е С Т Н И К
С Т Р .  5
срок на равни годишни вноски, увеличени с
официалния инфлационен индекс на потреби-
телските цени за периода, публикуван от Наци-
оналния статистически институт. Ако земята е
с трайни подобрения, се извършва оценка и тя
се включва към годишните вноски.
(2) След издаването на решение и скица от
ПК и издължаването на сумата по първата внос-
ка решението се вписва в службата по вписва-
нията в 14-дневен срок.
(3) Годишните вноски се внасят до първо
число на месеца, следващ изтичането на годиш-
ния период от въвода във владение. За просро-
чените вноски се начислява законната лихва.
До изплащането на дължимите за оземляване
суми върху имота се учредява законна ипотека.
Чл. 28. (1) Оземлените чрез отдаване под
наем със земи от ДПФ заплащат наем съглас-
но условията на сключен договор с Министер-
ството на земеделието и горите. За оземлени-
те със земя, предоставена без търг, годишният
наем се определя от министъра на земеделие-
то и горите, а за оземлените чрез търг разме-
рът му се определя от резултатите от проведе-
ния търг. Наемите се изменят с официалния
инфлационен индекс на потребителските цени
за периода, публикуван от Националния ста-
тистически институт.
(2) Оземлените чрез отдаване под наем без
търг със земи от ОПФ заплащат наем, опреде-
лен от общинския съвет, а чрез търг—според
резултатите от търга.
(3) Вноските от наемите за земите от ДПФ
се внасят по сметка на централната админист-
рация на Министерството на земеделието и
горите, а за земите от ОПФ—по сметка на съ-
ответната община.
Раздел V
Контрол
Чл. 29. Контролът по прилагането на наред-
бата се осъществява от министъра на земеде-
лието и горите чрез дирекция “ЗПС”.
Чл. 30. (1) Когато оземлените лица не из-
пълняват задълженията си по чл. 4 ППЗСПЗЗ и
по чл. 26 от наредбата, предоставената им земя
се отнема чрез отземляване. Директорът на
дирекция “ЗПС” на Министерството на земеде-
лието и горите прави предложение за отземля-
ването им до министъра на земеделието и гори-
те—за земите от ДПФ, и до общинския съвет—
за земите от ОПФ. В заповедта на министъра
на земеделието и горите, съответно в решени-
ето на общинския съвет, за отземляване се по-
сочват мотивите, както и доказателствата за
извършените нарушения.
(2) Отземлените имат право да обжалват ре-
шението за отменяне на оземляването по реда на
Закона за административното производство (ЗАП).
(3) От направените вноски по оземляването
се задържа полагащият се наем за използване
на земите през изтеклите години, а остатъкът
се връща на отземлените лица.
Чл. 31. (1) Отземлените и оземлените чрез
отдаване под наем лица, чийто наемен срок е
изтекъл, са длъжни да освободят земите след
уведомяването.
(2) Ако земята по ал. 1 е засята, реколтата
може да се прибере след превеждане на вноски-
те от наемите по съответните сметки по чл. 28,
ал. 3 в 14-дневен срок от уведомяването.
Чл. 32. (1) В случаите на отземляване, кога-
то отземленият е направил трайни подобрения
или са извършени до момента текущи агротех-
нически мероприятия, те се оценяват от коми-
сия, назначена от кмета на общината, и оценка-
та се съобщава на лицето по реда на ГПК.
(2) Оценката по ал. 1 подлежи на обжалва-
не по реда на ЗАП пред районния съд в 14-
дневен срок.
(3) Определеното обезщетение се възстано-
вява на отземлените от министъра на земеде-
лието и горите или от общинския съвет в зави-
симост от източника на земята за оземляване.
При изплащане на обезщетенията се ползват
правата по чл. 72 от Закона за собствеността.
Чл. 33. За невярно декларирани данни по
чл. 13, ал. 2 деклараторът носи наказателна от-
говорност по чл. 313 от Наказателния кодекс и
се отземлява в полза на ДПФ или ОПФ.
Допълнителни разпоредби
§ 1. По смисъла на наредбата:
1. “Граждани, занимаващи се със земедел-
ско производство” са лица, които се препита-
ват от тази дейност. Достатъчно е един от чле-
новете на домакинството да отговаря на това
условие.
2. “Домакинство” са съпрузите, несемейни-
те деца и родителите на единия или на двамата
съпрузи, които живеят заедно с тях.
3. “Младо семейство” са съпрузите, които
към момента на подаване на документите не са
навършили 35 години.
§ 2. (1) Земите на оземлени лица, починали
преди изтичането на 10-годишния срок от озем-
ляването, се наследяват от техните съпрузи и
деца, живеещи в същото населено място.
(2) Когато оземлени чрез отдаване под наем
лица починат преди изтичането на срока на дого-
вора за наем, той може да бъде продължен с тех-
ните съпрузи и деца, които живеят в същото на-
селено място, ако те заявят писмено в 2-месечен
срок от смъртта на наследодателя, че са съгласни
да ползват имота до изтичането на срока на дого-
вора за наем при предвидените в него условия.
(3) Когато в случаите по ал. 1 и 2 оземленият
не е оставил наследници или те са отказали да
встъпят в правата на наследодателя, земята се
връща в ДПФ или в ОПФ. Направените вноски
от оземлените лица чрез предоставено право на
собственост се възстановяват на наследниците
след удържане на полагащия се наем за перио-
да на ползване на имота.
§ 3. Постъпилите в съда жалби по чл. 18, ал. 3
не спират изработването на плана за оземляване.